मध्यप्रदेश के मुख्यमंत्री शिवराज सिंह चौहान ने कांग्रेस के नेताओं द्वारा उन पर किए जा रहे हमलों को अपने ही अंदाज में जवाब दिया। उन्होंने कहा कि कांग्रेसी जितना उनका नाम लेते हैं, उतना भगवान को जपें तो उन्हें मोक्ष मिल जाएगा। सीहोर जिले के बुधनी विधानसभा से नामांकन भरने पहुंचे मुख्यमंत्री चौहान ने कहा, “कांग्रेस के राजा-महाराजा, उद्योगपतियों को लगता है कि यह जैत वाला कहां से आकर बैठ गया। उन्हें रातों को नींद नहीं आती और वे रात-दिन मेरा नाम लेते हैं। कांग्रेसी जितना मेरा नाम लेते हैं, उतना अगर भगवान का लें, तो उन्हें मोक्ष मिल जाए।”